**Farské oznamy**

**Druhá adventná nedeľa C (8. 12. 2024)**

|  |  |  |
| --- | --- | --- |
| Pondelok | Nepoškvrnené počatie Preblahoslavenej Panny Márie, slávnosť | 16.30 Oblazov; a 17.45 |
| Utorok | Panny Márie Loretánskej | 7.00 |
| Streda | Streda v Adventnom období | 17.30 |
| Štvrtok | Preblahoslavenej Panny Márie Guadalupskej | 7.00 |
| Piatok | Sv. Lucie, panny a mučenice | 17.00 |
| Sobota | Sv. Jána od Kríža, kňaza a učiteľa Cirkvi | 17.00 Oblazov |
| Nedeľa | Tretia adventná nedeľa (Gaudete) | 8.00 a 10.30 |

Milí bratia a sestry, chcem s vami zdieľať zatiaľ našu najväčšiu výzvu. Viacerí viete, že na našom kostole je nevyhnutné opraviť strešnú konštrukciu vrátane kompletnej výmeny krytiny strešného plášťa. Popri oprave strechy plánujeme realizovať aj kompletnú opravu fasády kostola z dôvodu jej poškodenia (odtrhnuté časti, zatekanie) a nevyhovujúcemu stavu. S prácami sme už čiastočne začali, aj s pomocou Ministerstva kultúry, hlavne nakúpením časti strešnej krytiny a chceli by sme ich celé realizovať po sviatku Veľkej noci. Na túto opravu však potrebujeme väčšie množstvo finančných prostriedkov. Preto sa na vás obraciam s prosbou. Po porade s ekonomickou radou sme sa rozhodli, že napíšem do farnosti list, ktorý bude adresovaný každému občanovi, keďže kostol je miestom, ktoré slúži všetkým a prosím v ňom o podporu. Viem, že každý má dosť svojich starostí, ale ak môžete, prosím pomôžte. S Božou pomocou a spoločným úsilím sme už zvládli viaceré veci, tak odovzdávajúc to všetko Pánovi, verím, že zvládneme i túto ďalšiu.

Vo štvrtok o 18.00 pozývam chlapov na stretnutie na faru.

Prosím, aby ste si v sakristii nahlásili vašich chorých, ktorí by chceli byť vyspovedaní ku Vianociam a Pán Ježiš s kňazom by ich prišiel navštíviť.

Pozývam deti na adventnú aktivitu Cesta srdcom maľovaná do školy. Začíname zajtra o 7.20hod v hlavnej budove školy a budeme sa stretávať každý deň pred vyučovaním.

Spoločná svätá spoveď bude v našej farnosti v sobotu 21.12. od 8.30.

V piatok 13.12. o 18.30 v pastoračnom centre bude stretnutie birmovancov. Prosím, aby priniesli príspevok na Alfa víkend.

Vzadu na stolíku si môžete zakúpiť za 2,60 nástenný kalendár a za 3, 80 stolový kalendár na rok 2025 a za 1,50 časopis Naša žilinská diecéza.

Chcem poďakovať všetkým tým, ktorí nám pomohli s organizáciou Mikuláša pre deti a Alfy, či už finančne alebo nejak inak. Ďakujem za vaše modlitby, kvetinovú výzdobu, upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č.5. Želám vám peknú nedeľu, prijmite teraz požehnanie a skúsme sa pred obedom spoločne pomodliť ako rodina, ktorá ďakuje Pánovi za jeho dary napr. Otče náš ☺.